《白水村》
元代·贝琼

朝发白水村，风帆健如马。行人互先后，去鸟纷上下。

白云生远岑，青天入平野。依稀林木外，幡幢见精舍。

河边四五家，犹是鸡豚社。我游亦已屡，把酒心莫写。

欲访桃花源，悠悠愧渔者。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。